***ХІІІ Основно училище “Св. св. Кирил и Методий”***

***гр. Перник – 2303; ул. “Mладен Стоянов” №2 ; тел. 076/67 05 80***

***e-mail: info-1403208@edu.mon.bg***

**УТВЪРЖДАВАМ:**

**ДИРЕКТОР: .........................**

**(Валeрия Такева)**

**ГОДИШЕН ПЛАН**

**на**

**КОМИСИЯТА по ППБ и ЗАЩИТА при БЕДСТВИЯ,**

**АВАРИИ и КАТАСТРОФИ**

**2023 – 2024 г.**

**С Ъ Д Ъ Р Ж А Н И Е**

**НА**

**ПЛАНА ЗА ППБ И ЗАЩИТА ПРИ БЕДСТВИЯ,АВАРИИ и КАТАСТРОФИ**

1. Рискове за обекта съгласно общинския план за защита при бедствия

2. Мерки за защита на пребиваващите в обекта

3. Дейности по реализиране на плана

Планът за ППБ и защита при бедствия, аварии и катастрофи на XIII ОУ „Св.св.Кирил и Методий” е разработен на основание чл.36 ал.1 от Закона за защита при бедствия . Планираните мерки за защита при бедствия на персонала и учениците в училище се базират на прогнозирането на възможните рискови фактори за обекта и последиците от тях. Те са резултат от анализ на: географското разположение на училището; изградената инфраструктура; състоянието на комуникациите и реалните възможности за действие на ръководството и персонала при бедствия или извънредни ситуации.

1. **Рискове за обекта съгласно общинския план за защита при бедствия**

На територията на гр. Перник могат да възникнат следните бедствия:

1. **Земетресения**

В района на гр.Перник и областта са ставали земетресения с различна периодичност. Последното такова, причинило сериозни материални щети е от м.Май 2012 г.

Очаква се да се получат поражения по сградния фонд, характеризиращи се с напукване или частично разрушаване на преградните стени, падане на част от мазилката, повреди по електро, ВИК и отоплителните инсталации, счупване на стъкла, изкривяване на дограма. Възможно е възникване на локални и масови пожари, възникване случаи на травми на хората, намиращи се в сградата, както и възникване на паника сред педагогическия, непедагогически персонал и учениците.

1. **Снежни бури, поледици и обледявания**

Важен фактор, определящ дали снеговалежът има бедствен характер, е скоростта на натрупване на снега. Понякога натоварванията от падналия сняг са толкова големи, че се разрушават покриви, а в отделни случаи и цели съоръжения. Снеговалежите могат да имат бедствен характер главно в населените места, където възпрепятстват, а често и блокират напълно всички видове транспорт за различни периоди от време и причиняват значителни проблеми в снабдяване на населението с храна, осигуряване на медицинско обслужване, прекъсване на електрозахранването и водоснабдяването. Ниските температури са причина за обледеняването на електропроводите и други открити комуникационни линии. Вследствие на усложнената метеорологична обстановка и обилния снеговалеж и снегонавявания е възможно образуване на големи преспи, което би затруднило комуникацията на XIII ОУ „Св.св.Кирил и Методий”, както и подходът и изходът от него. Това в най-голяма степен представлява опасност, ако на обекта възникне аварийна ситуация, за овладяването на която ще е необходима външна намеса. Снегонавяванията могат да изолират обекта и да затруднят получаването на външна помощ при необходимост. Основна задача на персонала е да поддържа достатъчна степен на проходимост в подходите и изходите на сградата. Най-често се получава заледяване на подходите и изходите към училище. Възможни са проблеми с електрозахранването и водоснабдяването.

1. **Пожари**

Пожарите в сгради с масово пребиваване на хора се причиняват основно от човешка дейност – неспазване на технически мерки за безопасност и неизправни технически съоръжения, работещи без контрол отоплителни уреди, палене на открит огън и по-рядко от природни явления – мълнии. Възникване на пожар в района на обекта е възможно при:

• късо съединение в ел.инсталацията на сградата;

• аварии в електрическите уреди, при непозволено използване на нагревателни уреди или открит огън;

• аварии в електрическите уреди при претоварване на електропреносната мрежа;

• в резултат на мълния при нарушена мълниезащита;

Пожар може да се получи и в резултат на термично въздействие от високата температура, отделена при пожари, протичащи извън територията на обекта, но в опасна близост до него. Основна опасност при евентуално възникване на пожар представляват секторите съдържащи леснозапалими и пожароопасни материали.

В двата корпуса на XIII OУ „Св.св.Кирил и Методий“ има изградена пожароизвестителна система. При евентуален случай на пожар, пожароизвестителната система се задейства. Помощният персонал включва и училищния звънец и под ръководството на учителите се извършва незабавна евакуация на учениците.

1. **Наводнения**

В района на гр.Перник и областта са възможни наводнения при обилни валежи, които да предизвикат излизане на водите на реките от техните корита, при преливане или скъсване на стената на яз. Студена.

Очаква се прииждане на голямо количество вода, която да залее ниските участъци. Възможни са разрушения на сгради, аварии на ВиК и ел.инсталации.

1. **Мерки за защита на пребиваващите в обекта**
2. **Мерки за защита на децата при земетресение:**

**Ако първия трус е по време на учебен процес:**

♣ Запазване на спокойствие и овладяване на паниката сред учениците;

♣ Преместване на учениците далече от прозорци, външни стени и тежки предмети, които могат да се преобърнат;

♣ Прикриване на учениците под чиновете, носещи колони, касата на врата и други безопасни места до преминаване на труса;

♣ Ако труса е по време на междучасие - овладяване на паниката и запазване на спокойствие сред учениците в коридорите на сградата след преминаване на първия трус;

♣ Събиране на информация за състоянието на сградата и наличието на повреди и разрушения;

♣ Определяне на маршрути за безопасно извеждане на учениците от сградата;

♣ Сигнал до всички учители за започване на евакуация на учиниците по определените маршрути и мястото за събирането им за извършване на проверка чрез сигнално-известителната система на училището;

♣ Отключване на резервните изходи;

♣ Изключване на електрозахранването;

♣ Спиране на водоподаването;

♣ Изключване на парното;

♣ Извеждане на учениците по класове на определеното място в двора на училището през два евакуационни изхода;

♣ Пренасяне на пострадалите, ако има такива;

♣ Уведомяване на Дежурния по общински съвет за сигурност за провеждането на евакуацията на учениците и персонала.

♣ Проверка на всички ученици;

♣ При нужда искане на първа долекарска помощ на пострадали и транспортирането им до болнично заведение;

♣ Разпускане на учениците и прекратяване на учебните занятия.

Работата на XIII OУ „Св.св.Кирил и Методий” се възобновява след проверка изправността на сградата от правоспособни специалисти в комисия, назначена със заповед на Кмета на община Перник.

1. **Мерки за защита при снежни бури, поледици и обледявания**

Директорът на XIII OУ „Св.св.Кирил и Методий” предупреждава персонала при прогноза на ХМС към БАН за обилни снеговалежи или поледици;

♣ почистване на натрупалия сняг и осигуряване на безопасен подход към сградата на училището за ученици и персонал;

♣ опесъчаване;

♣ осигурява се необходимия режим на работа на водните и отоплителни инсталации;

♣ проверява се наличността и състоянието на инструментите за снегопочистване и ако е необходимо, се осигуряват допълнителни инструменти;

♣ Предвид опасността от токови удари или пълно спиране на електрозахранването заместник директорът по УД организира и контролира изключването от електрическата мрежа на уреди, чувствителни към токови удари – компютри и др.

♣ При невъзможност за придвижване до местоживеене, се организира настаняването на учениците и персонала в подходящи условия и изхранването им до осигуряване на възможността за завръщането им по домовете;

♣ Организира се осигуряването на лекарска помощ при необходимост;

1. **Мерки за защита при пожари**

- незабавно уведомяване на РСПБЗН;

- съобщава се на ЕЕНСП –тел.112 и на Директора на XIII OУ „Св.св.Кирил и Методий”;

- в зависимост от обстановката се известяват други ведомства, електроразпределителни компании, ВиК дружества и др.;

- организира се евакуация на учениците и служителите от зоната на пожара на безопасно разстояние;

- изключва се електрическото захранване на етажа (сградата) в която е възникнал пожара - започва гасене на огнището на пожара с наличните пожаротехнически средства за първоначално гасене на пожари;

- оказва се първа помощ на пострадалите;

- ръководителят на обекта подпомага с информация органите на ПБЗН след тяхното пристигане;

- осигурява се достъп до огнището на пожара и източниците за вода на специализираната техника на РСПБЗН

При пожар е възможно отделяне на токсични вещества, прах и сажди. За предпазване на персонала, учениците и евентуални външни лица в сградата на училището се поддържа резерв от индивидуални средства за защита.

1. **Мерки за защита при наводнения**

При наводнения е изключително важно да се овладее психологически ситуацията и да се предотврати възникване на паника сред педагогическия,непедагогически персонал и учениците. Организирано и без хаотични действия педагогическият и непедагогически персонал и учениците с учителите, които имат час с тях, следва да напуснат училището: Корпус 2 – на безопасна височина на хълма срещу сградата; Корпус 1 – на най-горния етаж на училищната сграда.

1. **Дейности по реализиране на плана:**
2. Инструктаж за ППБ и защита при бедствия на учениците, педагогическия и непедагогически персонал в началото на учебната година
3. Запознаване с основните правила за ППБ и действия при екстремни ситуации и бедствия
4. Поставяне в коридорите и фоайетата на двата корпуса на видно място на указателни табели и стрелки, които указват посоките на движение при необходимост от спешна евакуация
5. В края на всеки коридор и във фоайетата да бъдат монтирани съгласно указанията преносими пожарогасители, които да бъдат ежемесечно проверявани за годност
6. Провеждане на учебни евакуации два пъти годишно /по веднъж на учебен срок/ съгласно изискванията на Наредба №8121з-647 от 01.10.2014 г. за ПНПБЕО след предварително десетдневно уведомление на Началника на РСПБЗН гр.Перник.

**Изготвили:**

1. **Председател: Иван Иванов – старши учител**
2. **Членове:**

**Наталия Вълова – учител ЦДО**

**Васил Димитров – старши учител в ЦДО**

**Лъчезар Кръстев – работник ремонт и поддръжка**